ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী সাংসদদের জন্য বহুতল ফ্ল্যাটের উদ্বোধন করবেন
নয়াদিল্লী, ২১ নভেম্বর, ২০২০
প্রধানমন্ত্রী শ্রী নরেন্দ্র মোদী ২৩শে নভেম্বর বেলা ১১টার সময় ভিডিও কনফারেন্সের মাধ্যমে সাংসদদের জন্য নির্মিত বহুতলীয় ফ্ল্যাটের উদ্বোধন করবেন। লোকসভার অধ্যক্ষ শ্রী ওম বিড়লা এই অনুষ্ঠানের উপস্থিত থাকবেন।
নতুন দিল্লীর ডঃ বি ডি মার্গে এই ফ্ল্যাটগুলি তৈরি করা হয়েছে। ৮০ বছরের পুরনো ৮টি বাংলোকে পুনঃর্নিমাণ করে ৭৬টি ফ্ল্যাট নির্মাণ করা হয়েছে। এই কাজে যে পরিমাণ অর্থ বরাদ্দ করা হয়েছিল তার থেকে ১৪ শতাংশ কম টাকা খরচ হয়েছে। কোভিড-১৯এর ফলে এই প্রকল্প শেষ করতে অতিরিক্ত সময় লাগেনি।
নির্মাণ কাজে বেশ কিছু পরিবেশ বান্ধব উদ্যোগ নেওয়া হয়। ফ্লাই অ্যাশ থেকে তৈরি ইঁট দিয়ে এগুলি নির্মাণ করা হয়েছে। পুরনো ভবন ভেঙে ফেলায় বর্জ্য পদার্থকে পুনঃর্ব্যবহার করা হয়েছে। তাপরোধী এবং জ্বালানী সাশ্রয়ী ব্যবস্থা হিসেবে ডাবল গ্লেজড জানলা বসানো হয়েছে। ফ্ল্যাটগুলিতে বিদ্যুৎ সাশ্রয়ী এলইডি আলো, ফ্ল্যাটে লোক থাকলে তবেই আলো জ্বলার ব্যবস্থা, কম বিদ্যুতের সাহায্যে ভিআরভি ব্যবস্থাপনায় বাতানুকুল যন্ত্র, জল সংরক্ষণের জন্য যাতে কম জল পরে সেই ব্যবস্থা, বর্ষার জল ধরে রাখা এবং ছাদে সোলার প্ল্যান্টের ব্যবস্থা করা হয়েছে।
প্রধানমন্ত্রীরদপ্তর
রথযাত্রা উপলক্ষ্যে প্রধানমন্ত্রীর শুভেচ্ছা
নতুনদিল্লি, ২৩শে জুন, ২০২০
প্রধানমন্ত্রী শ্রী নরেন্দ্র মোদী রথযাত্রা উপলক্ষ্যে সকলকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেছেন, “ভগবান জগন্নাথদেবের রথযাত্রা উপলক্ষ্যে আপনাদের সকলকে আমার আন্তরিক শুভেচ্ছা। শ্রদ্ধা ও ভক্তিতে পরিপূর্ণ এই যাত্রা দেশবাসীর জীবনে সুখ, সমৃদ্ধি, সৌভাগ্য আর আরোগ্য নিয়ে আসুক। জয় জগন্নাথ!“
(CG/CB
প্রধানমন্ত্রীরদপ্তর
৩২তম ‘প্রগতি’ মতবিনিময়ে পৌরহিত্য করলেন প্রধানমন্ত্রী
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ ২০২০ সালের ‘প্রগতি’র প্রথম বৈঠকে পৌরহিত্য করেন। কেন্দ্র ও রাজ্য সরকারগুলির সক্রিয় প্রশাসন এবং বিভিন্ন প্রকল্প নির্দিষ্ট সময়ে রূপায়ণের লক্ষ্যে তথ্য ও যোগাযোগ প্রযুক্তি নির্ভর বহুস্তরীয় প্ল্যাটফর্ম ‘প্রগতি’র এটি ছিল ৩২তম মতবিনিময় কর্মসূচি।
‘প্রগতি’র আজকের বৈঠকে প্রধানমন্ত্রী মোট ১১টি বিষয় নিয়ে আলোচনা করেন। এর মধ্যে নয়টি বকেয়া প্রকল্প। তিনটি কেন্দ্রীয় মন্ত্রকের সঙ্গে সংশ্লিষ্ট ২৪ হাজার কোটি টাকার এই নয়টি প্রকল্প ওড়িশা, তেলেঙ্গানা, মহারাষ্ট্র, ঝাড়খণ্ড, বিহার, কর্ণাটক, অন্ধ্রপ্রদেশ, কেরল ও উত্তরপ্রদেশ – এই নয়টি রাজ্যে ছড়িয়ে রয়েছে। এই প্রকল্পগুলির মধ্যে তিনটি রেল মন্ত্রকের, পাঁচটি সড়ক পরিবহণ ও মহাসড়ক মন্ত্রকের এবং একটি পেট্রোলিয়াম ও প্রাকৃতিক গ্যাস মন্ত্রকের।
পিএমজেজেবিওয়াই এবং পিএমএসবিওয়াই বিমা প্রকল্পগুলির অগ্রগতির পর্যালোচনা
‘প্রগতি’ বৈঠকে প্রধানমন্ত্রী অর্থ দপ্তরের ‘প্রধানমন্ত্রী জীবন জ্যোতি বিমা যোজনা’  এবং ‘প্রধানমন্ত্রী সুরক্ষা বিমা যোজনা’  দুটির বিভিন্ন অভিযোগের বিষয়গুলি খতিয়ে দেখেন।
তিনি অপরাধ এবং অপরাধী অনুসন্ধান পরিকাঠামো ও ব্যবস্থাপনা  প্রকল্পটির অগ্রগতি খতিয়ে দেখেন। এই প্রকল্পটি ই-গভর্ন্যান্সের মাধ্যমে সমন্বিত ও সুসংহত পুলিশি ব্যবস্থা।
এর আগে ৩১তম ‘প্রগতি’ বৈঠকে প্রধানমন্ত্রী ১২ লক্ষ ৩০ হাজার কোটি টাকার মোট ২৬৯টি প্রকল্পের অগ্রগতি পর্যালোচনা করেছিলেন। তিনি ১৭টি বিভিন্ন ক্ষেত্রের আওতাধীন ৪৭টি সরকারি প্রকল্প এবং যোজনার বিভিন্ন অভিযোগের বিষয়গুলিও খতিয়ে দেখেন।
CG/CB/DM
(Visitor Counter : 58
যুবওক্রীড়াবিষয়কমন্ত্রক
২৫তম জাতীয় যুব উৎসব আগামীকাল; নেহরু যুব কেন্দ্র সংগঠন ১২ থেকে ১৯ জানুয়ারি পর্যন্ত জাতীয় যুব সপ্তাহ উদযাপন করবে
কলকাতা, ১১ জানুয়ারি, ২০২২
নেহরু যুব কেন্দ্র সংগঠনের পশ্চিমবঙ্গ শাখা আগামী ১২ থেকে ১৯ জানুয়ারি পর্যন্ত জাতীয় যুব সপ্তাহ উদযাপন করবে। এই উপলক্ষে রাজ্য শাখার অধীন ২৩টি জেলা সংগঠন সমাজের সর্বস্তরের মানুষকে সঙ্গে নিয়ে বিভিন্ন কর্মসূচির আয়োজন করছে। সমাজ গঠনে যুব সম্প্রদায়ের ভূমিকা এবং দেশ গঠনে যুব সম্প্রদায়কে উৎসাহিত করতে সপ্তাহব্যাপী এই কর্মসূচির আয়োজনের পরিকল্পনা করা হয়েছে।
উল্লেখ করা যেতে পারে, প্রধানমন্ত্রী শ্রী নরেন্দ্র মোদী আগামীকাল বেলা ১১টায় ভিডিও কনফারেন্সের মাধ্যমে পণ্ডিচেরীতে ২৫তম জাতীয় যুব উৎসব-এর সুচনা করবেন। স্বামী বিবেকানন্দের জন্মবার্ষিকী উপলক্ষে ১২ জানুয়ারি দিনটি ‘জাতীয় যুব দিবস’ হিসেবে উদযাপিত হয়।
জাতীয় যুব উৎসব আয়োজনের উদ্দেশ্যই হল, ভারতের যুব সমাজকে দেশ গঠনের কাজে এক সমবেত শক্তিতে পরিণত করতে উদ্বুদ্ধ করা। সামাজিক সম্প্রীতি ও সাংস্কৃতিক অখণ্ডতার ক্ষেত্রে এই উৎসব অন্যতম একটি বৃহৎ কর্মসূচি। এই উৎসব আয়োজনের উদ্দেশ্য, ‘এক ভারত শ্রেষ্ঠ ভারত’-এর আদর্শকে আরও নিবিড় করতে ভারতের সমৃদ্ধময় সংস্কৃতি ও অখণ্ডতাকে জনসমক্ষে তুলে ধরা।
জাতীয় যুব উৎসবের অঙ্গ হিসেবে স্বেচ্ছায় রক্তদান শিবির, স্বামী বিবেকানন্দের আদর্শ ও বাণী নিয়ে আলোচনাসভা তথা বক্তৃতা, চরিত্র গঠনে যুব সমাজের ভূমিকা, জাতীয়তাবাদের প্রসার, স্বচ্ছতা অভিযান, দেশ গঠনে যুব সম্প্রদায়ের ভূমিকা, গ্রামীণ ক্রীড়া, ঐতিহ্য প্রভৃতি বিষয় নিয়ে একাধিক কর্মসূচির আয়োজন করা হচ্ছে।
CG/BD/DM/
(Visitor Counter : 375
প্রধানমন্ত্রীরদপ্তর
যোগ গুরু স্বামী আধ্যাত্মানন্দজীর মৃত্যুতে প্রধানমন্ত্রীর শোক প্রকাশ
নতুন দিল্লি, ০৮ মে, ২০২১
প্রধানমন্ত্রী শ্রী নরেন্দ্র মোদী যোগ গুরু স্বামী আধ্যাত্মানন্দজীর মৃত্যুতে গভীর শোক প্রকাশ করেছেন।
এক টুইট বার্তায় প্রধানমন্ত্রী তাকে শ্রদ্ধা জানিয়ে বলেছেন সহজ উপায়ে অত্যন্ত জটিল আধ্যাত্মিক বিষয়গুলি ব্যাখ্যা করার তাঁর ক্ষমতা ছিল। যোগব্যায়াম শিক্ষার পাশাপাশি আহমেদাবাদে শিবানন্দ আশ্রমের মাধ্যমে স্বামীজী যে অনেক সৃজনশীল কাজ কর্মের মাধ্যমে সমাজ সেবা
করতেন তাও প্রধানমন্ত্রী স্মরণ করেন।
SDG
(Visitor Counter : 83
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডাঃ মনসুখ মাণ্ডভিয়া ইন্ডিয়ান রেড ক্রশ সোসাইটির অ্যাম্বুলেন্সের যাত্রা সূচনা করেছেন
নতুনদিল্লি, ৪ঠা এপ্রিল, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মাণ্ডভিয়া এবং দপ্তরের প্রতিমন্ত্রী ডাঃ ভারতী প্রবীণ পাওয়ার আজ নতুনদিল্লির নির্মাণ ভবনে তেত্রিশটি অ্যাম্বুলেন্সের যাত্রার সূচনা করেছেন। এই তেত্রিশটি এম্বুলেন্সের মধ্যে ১৩ টিতে অত্যাধুনিক পরিষেবা পাওয়া যাবে আর বাকি কুড়িটি অ্যাম্বুলেন্স বেসিক লাইফ সাপোর্ট এ্যাম্বুলেন্স। অনুষ্ঠানে কেন্দ্রীয় সার ও রসায়ন প্রতিমন্ত্রী শ্রী ভগবন্ত খুবা উপস্থিত ছিলেন।
অনুষ্ঠানে কেন্দ্রীয় মন্ত্রীদের এই অ্যাম্বুলেন্স গুলির পরিষেবা এবং সুযোগ-সুবিধায় সম্পর্কে জানানো হয়।
ইন্টারন্যাশনাল ফেডারেশন অফ রেড ক্রস এন্ড রেড ক্রিসেন্ট সোসাইটি ভারতের কোভিডের মোকাবলার জন্য যে বিশেষ তহবিল এর ব্যবস্থা করেছে, সেখান থেকে এই অ্যাম্বুলেন্সগুলি কেনা হয়েছে। এ ছাড়াও ওই তহবিল থেকে ভ্রাম্যমাণ স্বাস্থ্য কেন্দ্র এবং ভ্রাম্যমাণ রক্ত সংগ্রহের গাড়ি কেনার ব্যবস্থা করা হয়েছে। যে অ্যাম্বুলেন্সগুলি আজ যাত্রা সূচনা করলো সেগুলি স্বাস্থ্য ক্ষেত্রে স্বাস্থ্য পরিষেবার মানোন্নয়ন ঘটাবে। ফেডারেশন অফ রেড ক্রস এন্ড রেড ক্রিসেন্ট সোসাইটির বিপর্যয় ব্যবস্থাপনার পরিকল্পনার ক্ষেত্রে এগুলি সাহায্য করবে। সোসাইটি কোভিড-১৯ এর বিরুদ্ধে লড়াইয়ে গুরুত্বপূর্ণ ভূমিকা পালন করেছে । কোভিড সময়কালে রক্তের সংকট সোসাইটি রক্তদান শিবিরের আয়োজন করেছে । এছাড়াও স্বাস্থ্য ক্ষেত্রে নানাভাবে গুরুত্বপূর্ণ ভূমিকা পালন করে থাকে।
CG/CB
(Visitor Counter : 553
প্রধানমন্ত্রীরদপ্তর
জার্মানী ও সংযুক্ত আরব আমিরশাহী সফরের প্রাক্কালে  প্রধানমন্ত্রীর বক্তব্য
নয়াদিল্লি, ২৫ জুন, ২০২২
জার্মান চ্যান্সেলর শ্রী ওলাফ শলতজের আমন্ত্রণে আমি শলজ আলম্যাউ সফর করব। জার্মানীর পৌরোহিত্বে এবার জি-৭ শীর্ষ সম্মেলন সেখানে অনুষ্ঠিত হবে। গত মাসে ফলপ্রসূ ভারত-জার্মানী আন্তঃসরকারি বৈঠকের পর চ্যান্সেলর শলতজের সঙ্গে আবারও সাক্ষাৎ হবে, যা অত্যন্ত আনন্দের বিষয়।
মানবজাতির উপর প্রভাব বিস্তারকারী, নানা গুরুত্বপূর্ণ বিষয়ে আন্তর্জাতিক সহযোগিতা বৃদ্ধি করার লক্ষ্যে জার্মানী জি-৭ শীর্ষ সম্মেলনে আর্জেন্টিনা, ইন্দোনেশিয়া, সেনেগল এবং দক্ষিণ আফ্রিকার মতো গণতান্ত্রিক রাষ্ট্রগুলিকে আমন্ত্রণ জানিয়েছে। আমি জি-৭ গোষ্ঠীভুক্ত দেশগুলি, জি-৭ গোষ্ঠীর সহযোগী দেশগুলি এবং বিভিন্ন আন্তর্জাতিক প্রতিষ্ঠানের প্রতিনিধিদের সঙ্গে পরিবেশ, শক্তি, জলবায়ু, খাদ্য নিরাপত্তা, স্বাস্থ্য, সন্ত্রাস মোকাবিলা, লিঙ্গ সমতা ও গণতন্ত্রের মতো বিষয়গুলি নিয়ে মতবিনিময় করবো। সম্মেলনের ফাঁকে জি-৭ গোষ্ঠীর এবং আমন্ত্রিত দেশগুলির কয়েকজন রাষ্ট্রনায়কের সঙ্গেও আমার সাক্ষাৎ হবে।
জার্মানী সফরকালে ইউরোপে বসবাসরত ভারতীয় সম্প্রদায়ের সঙ্গে সাক্ষাৎ করার পরিকল্পনা আছে। এরা স্থানীয় অর্থনীতিতে গুরুত্বপূর্ণ অবদান রাখায় ইউরোপের দেশগুলির সঙ্গে আমাদের সম্পর্ক আরও শক্তিশালী হয়েছে।
দেশে ফেরার পথে সংক্ষিপ্ত সময়ের জন্য আমি আবু ধাবীতে যাব। সেখানে সংযুক্ত আরব আমিরশাহীর রাষ্ট্রপতি এবং আবু ধাবীর শাসক শেখ মোহামেদ বিন জায়েদ আল নাহিয়ানের সঙ্গে বৈঠক করবো এবং ২৮ জুন সংযুক্ত আরব আমিরশাহীর সদ্য প্রয়াত রাষ্ট্রপতি ও আবু ধাবীর শাসক শেখ খলিফা বিন জায়েদ আল নাহিয়ানের প্রতি শ্রদ্ধা নিবেদন করবো।
PG/CB/SB
(
রেলমন্ত্রক
কিষাণ রেল পণ্য পরিবহনে সুনির্দিষ্ট শাকসব্জি ও ফলমূল সরবরাহের ক্ষেত্রে ৫০ শতাংশ ভর্তুকি প্রদান, কৃষকদের বিশেষ উৎসাহ যোগাবে
নয়াদিল্লী, ১৫ অক্টোবর, ২০২০
কিষাণ রেল পরিষেবার সাহায্যে কৃষকদের সহায়তা প্রদান এবং উৎসাহ যোগাতে রেলমন্ত্রক ও খাদ্য প্রক্রিয়াকরণ শিল্প মন্ত্রক সুনির্দিষ্ট শাকসব্জি ও ফলমূল পরিবহন ক্ষেত্রে ৫০ শতাংশ ভর্তুকি প্রদানের সিদ্ধান্ত নিয়েছে। খাদ্য প্রক্রিয়াকরণ শিল্প মন্ত্রকের আওতাধীন ‘অপারেশন গ্রিনস-টপ টোটাল’ প্রকল্পের অন্তর্গত সুনির্দিষ্ট শাকসব্জি ও ফলমূল পরিবহন ক্ষেত্রে এই ছাড় মিলবে। ভর্তুকির অর্থ খাদ্য প্রক্রিয়াকরণ শিল্প মন্ত্রক সরাসরি রেল মন্ত্রককে প্রদান করবে। ১৪ই অক্টোবর থেকে কিষাণ রেল পরিষেবায় এই ভর্তুকি কার্যকর হয়েছে।
যে যে শাকসব্জি ও ফলমূল সামগ্রী পরিবহন ক্ষেত্রে ছাড় মিলবে সেগুলি হল-
ফল- আম, কলা, পেয়ারা, লিচু, মৌসম্বি, কমলা, আনারস, লেবু, কাঁঠাল, আপেল, বাদাম, নাসপাতি, ডালিম ইত্যাদি।
শাকসব্জি- ফ্রেঞ্চ মটরশুঁটি, বেগুন, ক্যাপসিকাম, গাজর, ফুলকপি, সবুজ লঙ্কা, ওকড়া, শসা, মটর, রসুন, পেঁয়াজ, আলু, টমেটো ইত্যাদি।
ভবিষ্যতে কৃষি মন্ত্রক বা রাজ্য সরকারের সুপারিশের ভিত্তিতে অন্যান্য যেকোন ফল বা শাকসব্জি এর আওতায় যুক্ত করা হতে পারে।
কিষাণ রেল কৃষকদের এবং গ্রাহকদের সুবিধার্থে অল্প সময়ের মধ্যে দেশের একপ্রান্ত থেকে অন্য প্রান্তে কৃষি পণ্য পৌঁছে দেওয়ার বিষয়টি সুনিশ্চিত করেছে। ক্ষুদ্র চাষি এবং ক্ষুদ্র ব্যবসায়িদের জীবনে আমূল পরিবর্তন নিয়ে আসার পাশাপাশি প্রয়োজনীয় চাহিদা পূরণেও সাহায্য করেছে ও কৃষকদের আয় বৃদ্ধিতে বিশেষভাবে সাহায্য চালিয়ে যাছে।
চলতি বছরের ৭ই আগস্ট মহারাষ্ট্রের নাসিক থেকে বিহারের দানাপুর পর্যন্ত প্রথম কিষাণ রেল চালু করা হয়। কিন্তু কয়েক সপ্তাহের মধ্যে এই কিষাণ রেল এতটাই জনপ্রিয় হয়ে ওঠে এবং কৃষকদের দাবি মেনে এই রেল পরিষেবা বিহারের মজফ্ফরপুর পর্যন্ত সম্প্রসারণ করা হয়। একইসঙ্গে আগে সপ্তাহে একদিন চালানো হলেও এখন সপ্তাহে ২দিন এই রেল পরিষেবা চালু হয়েছে। কিষাণ রেলের সঙ্গে যুক্ত হয়েছে অতিরিক্ত নতুন কামরাও। ৯ই সেপ্টেম্বর অন্ধ্রপ্রদেশের অনন্তপুর থেকে দিল্লীর আদর্শ নগর পর্যন্ত সাপ্তাহিক ভিত্তিক দ্বিতীয় কিষাণ রেল পরিষেবা চালু করা হয়েছে। ওই একই দিনে কর্ণাটকের বেঙ্গালুরু থেকে দিল্লীর হজরত নিজামুদ্দির পর্যন্ত সাপ্তাহিক ভিত্তিক তৃতীয় কিষাণ রেল পরিষেবা চালু হয়। গতকাল মহারাষ্ট্রের নাগপুর ও ওয়ারুদ অরেঞ্জ সিটি থেকে দিল্লীর আদর্শনগর পর্যন্ত চতুর্থ কিষাণ রেল পরিষেবা চালু হয়েছে।
ভারতীয় রেল পণ্যবাহী এই ট্রেন চালানোর মাধ্যমে দেশের যেকোন প্রান্তে কৃষি পণ্য পৌঁছে দিতে নিরলস প্রয়াস চালিয়ে যাচ্ছে। এমনকি লকডাউনের সময়ও ভারতীয় রেল মালবাহী ট্রেনগুলির সাহায্যে নিত্যপ্রয়োজনীয় সামগ্রী পৌঁছে দিয়েছে। গম, ডাল, শাকসব্জি, ফলমূল বেশি পরিমাণে পৌঁছে দেওয়ার জন্য অতিরিক্ত রেক-ও যুক্ত করা হয়েছে।
CG/SS/NS
(
প্রধানমন্ত্রীরদপ্তর
পিএসএলভি – সি৫১ / অ্যামাজোনিয়া – ১ মিশনের প্রথম বাণিজ্যিক উৎক্ষেপণে এনএসআইএল ও ইসরোর সাফল্যে প্রধানমন্ত্রীর অভিনন্দন
নতুন দিল্লি, ২৮শে ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী, প্রথম বাণিজ্যিকভাবে সফল উৎক্ষেপণের জন্য ইসরো ও এনএসআইএল –কে অভিনন্দন জানিয়েছেন। এই দুটি সংস্থা পিএসএলভি – সি৫১ / অ্যামাজোনিয়া – ১ মিশনের বাণিজ্যিক উৎক্ষেপণ করেছে।
এক ট্যুইট বার্তায় প্রধানমন্ত্রী বলেছেন, “এনএসআইএল ও @isro-র পিএসএলভি – সি৫১ / অ্যামাজোনিয়া – ১ মিশনের প্রথম বাণিজ্যিক সফল উৎক্ষেপনে অভিনন্দন জানাই। আমাদের দেশের মহাকাশ ক্ষেত্রের সংস্কারের এক নতুন যুগের সূচনা হল। আমাদের যুব সম্প্রদায়ের উৎসাহ ও উদ্ভাবনের প্রতিফলন – চারটি ছোট কৃত্রিম উপগ্রহ সহ ১৮টি কো-প্যাসেঞ্জারের উৎক্ষপেণ।” প্রধানমন্ত্রী ব্রাজিলের রাষ্ট্রপতি জায়ের বোলসোনারোকেও ব্রাজিলের কৃত্রিম উপগ্রহ অ্যামাজোনিয়া – ১, পিএসএলভি – সি৫১ –এর সফল উৎক্ষেপণের জন্য অভিনন্দন জানিয়েছেন।
প্রধানমন্ত্রী আরেকটি ট্যুইট বার্তায় বলেছেন, “রাষ্ট্রপতি @jairbolsonaro-কে পিএসএলভি – সি৫১ / অ্যামাজোনিয়া – ১ মিশনের প্রথম বাণিজ্যিক সফল উৎক্ষেপণে অভিনন্দন জানাই। আমাদের মহাকাশ সংক্রান্ত সহযোগিতার এটি একটি ঐতিহাসিক মুহুর্ত এবং আমি ব্রাজিলের বিজ্ঞানীদেরও অভিনন্দন জানাই।”
প্রতিরক্ষামন্ত্রক
২০২২ – এর সেনাবাহিনী দিবসের কুচকাওয়াজ
নয়াদিল্লি, ০৩ জানুয়ারি, ২০২২
সেনাবাহিনী দিবসের কুচকাওয়াজ আগামী ১৫ জানুয়ারি কারিয়াপ্পা প্যারেড গ্রাউন্ডে অনুষ্ঠিত হবে। এছাড়াও, ২৩ জানুয়ারি সাধারণতন্ত্র দিবসের কুচকাওয়াজ ও বিটিং দ্য রিট্রিট সম্পর্কে সাংবাদিকদের বিস্তারিতভাবে জানানো হবে।
সংবাদ মাধ্যমের উৎসাহী প্রতিনিধিদের অনুষ্ঠানে অংশগ্রহণের জন্য armydayparade2022[at]gmail[dot]com এই ঠিকানায় ই-মেল করতে পরামর্শ দেওয়া হচ্ছে। এই অনুষ্ঠানে নিরাপত্তা সংক্রান্ত ছাড়পত্র পাওয়া অত্যন্ত জরুরি। আগামী ৫ জানুয়ারির মধ্যে
ক) পুরো নাম
খ) পিআইবি/পরিচয়পত্র
গ) পরিচয়পত্রে স্ক্যান ছবি
ঘ) সংবাদ মাধ্যমের নাম
ঙ) আবেদনকারীর ছবি
চ) সেনাবাহিনী দিবসে কুচকাওয়াজ/সাধারণতন্ত্র দিবস সম্পর্কে সংবাদ মাধ্যমের সঙ্গে সম্মেলন/দুটি অনুষ্ঠানই অংশগ্রহণ করতে চান কি না, সে বিষয়ে বিস্তারিতভাবে জানাতে হবে।
এ বিষয়ে কোনও প্রশ্ন থাকলে 011-23019659 – এই নম্বরে যোগাযোগ করুন। ৫ই জানুয়ারির পর আবেদনপত্র জমা দিলে তা গ্রাহ্য হবে না।
(CG/CB/SB
বিজ্ঞানওপ্রযুক্তিমন্ত্রক
বিভিন্ন দেশের নেতৃত্বদানের দক্ষতা থেকে লাভবান হওয়ার জন্য সহযোগিতার ওপর জোর দেওয়া প্রয়োজন : বিজ্ঞান ও প্রযুক্তি দপ্তরের সচিব
নয়াদিল্লি, ১৭ ফেব্রুয়ারি, ২০২২
কেন্দ্রীয় বিজ্ঞান ও প্রযুক্তি দপ্তরের সচিব ডঃ এস চন্দ্রশেখর বলেছেন, বিভিন্ন দেশের নেতৃত্বদানের দক্ষতা থেকে লাভবান হওয়ার জন্য সহযোগিতা গড়ে তোলার ওপর গুরুত্ব দেওয়া প্রয়োজন। ডঃ চন্দ্রশেখর আজ ‘গ্লোবাল ইনোভেশন অ্যান্ড টেকনলজি অ্যালায়েন্স’ -এর দশম প্রতিষ্ঠা বার্ষিকী উপলক্ষে ভাষণ দিতে গিয়ে বলেন, নিজেদের দক্ষতার ক্ষেত্রে অগ্রণী দেশগুলির সঙ্গে কাজ করা এবং বিশ্বমানের ‘বেঞ্চমার্ক’ বা মাপকাঠি-নির্ভর প্রযুক্তি উদ্ভাবনের জন্য ভারতীয় শিল্প সংস্থা ও স্টার্ট-আপগুলিকে আন্তর্জাতিক মানে উন্নীত করার ওপর জোর দিতে হবে। উদ্ভাবন ও শিল্পক্ষেত্রে গবেষণা তথা উন্নয়নের অনুকূল পরিবেশ গড়ে তুলে এক দশক পূর্ণ করার জন্য জিআইটিএ-কে অভিনন্দন জানিয়ে ডঃ চন্দ্রশেখর দ্বিপাক্ষিক পর্যায়ে শিক্ষা প্রতিষ্ঠান ও শিল্প সংস্থা এবং সরকারের মধ্যে সহযোগিতা গড়ে তোলার ওপর গুরুত্ব দিয়ে বিভিন্ন দেশের সঙ্গে গবেষণাধর্মী কাজকর্মকে আরও নিবিড় করার প্রয়োজনীয়তার ওপর জোর দেন।
ডঃ চন্দ্রশেখর সাফল্যের কাহিনীগুলিকে জনসাধারণের কাছে তুলে ধরার এবং সামাজিক কল্যাণে প্রযুক্তির প্রয়োগ সম্পর্কে আরও প্রচারের কথা উল্লেখ করেন। তিনি বলেন, গবেষণাধর্মী প্রকল্পগুলির রূপায়ণে জনসাধারণের আরও বেশি অংশগ্রহণের প্রয়োজনীয়তা রয়েছে।
তিনি এরকম একটি প্রকল্পের কথা উল্লেখ করে বলেন, রেফ্রিজারেটরে জল শীতলীকরণ ব্যবস্থায় এমন এক অভিনব প্রযুক্তির উদ্ভাবন হয়েছে যা ২৫ শতাংশ পর্যন্ত কম বিদ্যুৎ ব্যবহার করে জল শীতলীকরণের কাজ করতে পারে। এ সম্পর্কে তিনি বলেন, সৃজনশীল এই উদ্ভাবনগুলির আরও বেশি প্রচারের উদ্যোগ নেওয়া প্রয়োজন।
জিআইটিএ-র দশম প্রতিষ্ঠা বার্ষিকী উপলক্ষে ২০২১-এর ‘গ্লোবাল টেকনলজি ডেভেলপমেন্ট পুরস্কার’ সাতটি সংস্থাকে দেওয়া হয়েছে। এর মধ্যে তিনটি ছোট সংস্থা, দুটি মাঝারি মানের সংস্থা এবং বাকি দুটি বৃহদায়তন সংস্থা রয়েছে। এ বছর ১৭ ফেব্রুয়ারি দিনটি জিআইটিএ-র প্রতিষ্ঠা দিবস হিসেবে উদযাপন করা হচ্ছে। এবারের মূল ভাবনা – ‘এক উজ্জ্বল ভবিষ্যতের জন্য সহযোগিতা ও সৃজনশীল উদ্ভাবন’। প্রতিষ্ঠা দিবসের অনুষ্ঠানে বিজ্ঞান ও প্রযুক্তি দপ্তর, ইলেক্ট্রনিক্স ও তথ্যপ্রযুক্তি মন্ত্রক এবং ভারী শিল্প দপ্তরের মোট নয়টি প্রকল্পের সাফল্য তুলে ধরা হয়।
জিআইটিএ-র পরিচালন পর্ষদের সভাপতি শ্রী দীপ কাপুরিয়া বলেন, ভারতীয় উদ্ভাবন ব্যবস্থার জন্য এক অনুকূল পরিবেশ গড়ে তুলতে তাঁর সংস্থা এক অভিনব দৃষ্টিভঙ্গি গ্রহণ করেছে, যাতে ভারত সরকার, ভারতীয় শিল্প সংস্থা এবং গবেষণা তথা উন্নয়নের সঙ্গে যুক্ত প্রতিষ্ঠানগুলি নিজেদের মধ্যে পন্থাপদ্ধতি বিনিময়ের এক অবাধ যোগসূত্র গড়ে তুলতে পারে।
অনুষ্ঠানে ভারতীয় শিল্প মহাসঙ্ঘ সিআইআই-এর মহানির্দেশক শ্রী চন্দ্রজিৎ বন্দ্যোপাধ্যায় গবেষণা ও উন্নয়নধর্মী কাজকর্মে বিনিয়োগের পরিমাণ আরও বাড়ানোর ওপর জোর দিয়ে বলেন, বিশ্বমানের গবেষণাধর্মী প্রতিষ্ঠান ও পরিকাঠামো গড়ে তোলার জন্য তহবিল সংস্থানের প্রয়োজনীয়তা রয়েছে।
জিআইটিএ-র প্রতিষ্ঠা দিবসের এই অনুষ্ঠান সংশ্লিষ্ট ক্ষেত্রের সব পক্ষের জন্য মতামত ও ধ্যান-ধারণা বিনিময়ের এক উপযুক্ত মঞ্চ। প্রতিষ্ঠা দিবসের অনুষ্ঠানে গবেষণা ও উন্নয়নের ক্ষেত্রে বিভিন্ন দেশের সঙ্গে সহযোগিতাকে আরও নিবিড় করার জন্য ছয়টি দেশকে নিয়ে আলোচনাসভার আয়োজন করা হয়। এই আলোচনাসভায় ইজরায়েল, কোরিয়া প্রজাতন্ত্র, গ্রেট ব্রিটেন, সুইডেন, ইতালি ও কানাডার বিশেষজ্ঞরা যোগ দেন। এক উজ্জ্বল ভবিষ্যৎ গড়ে তুলতে পারস্পরিক সহযোগিতার লক্ষ্যে আন্তর্জাতিক দৃষ্টিভঙ্গি নিয়ে এক প্যানেল আলোচনাসভার আয়োজন করা হয়। এই আলোচনাসভায় তাইওয়ান, ইজরায়েল, কানাডা, সুইডেন ও গ্রেট ব্রিটেন অংশ নেয়।
CG/BD/DM/
(Visitor Counter : 129
প্রধানমন্ত্রীরদপ্তর
মাইক্রন টেকনোলজির প্রেসিডেন্ট ও সিইও সঞ্জয় মেহরোত্রা দেখা করেছেন প্রধানমন্ত্রীর সঙ্গে
নয়াদিল্লি, ২৮ জুলাই, ২০২৩
প্রধানমন্ত্রী শ্রী নরেন্দ্র মোদীর সঙ্গে গুজরাটের গান্ধীনগরে মাইক্রন টেকনোলজির প্রেসিডেন্ট ও মুখ্য কার্য নির্বাহী আধিকারিক সঞ্জয় মেহরোত্রা দেখা করেছেন। তাঁরা ভারতে সেমি কন্ডাক্টর উৎপাদনের পরিবেশ গড়ে তুলতে মাইক্রন টেকনোলজির পরিকল্পনা নিয়ে আলোচনা করেছেন।
প্রধানমন্ত্রীর কার্যালয় থেকে ট্যুইট করা হয়েছে;
“প্রধানমন্ত্রী শ্রী নরেন্দ্র মোদীর সঙ্গে মাইক্রোটেক-এর প্রেসিডেন্ট ও সিইও সঞ্জয় মেহরোত্রা গান্ধীনগরে দেখা করেছেন। তাঁরা ভারতে সেমি কন্ডাক্টর উৎপাদনের পরিবেশ গড়ে তুলতে মাইক্রন টেকনোলজির পরিকল্পনা নিয়ে আলোচনা করেছেন।”
(AC/AP/NS
স্বাস্থ্যওপরিবারকল্যাণমন্ত্রক
ভারতে সংক্রমিত চিকিৎসাধীনের সংখ্যা কমে দাঁড়িয়েছে ৩.৫2 লক্ষ্; ১৪৯ দিনের মধ্যে সর্বনিম্ন
গত ১৭ দিন ধরে কোভিড মুক্ত হওয়ার সংখ্যা নতুন সংক্রমিত সংখ্যা চাইতে বেশি
দেশে মোট কোভিড মুক্তর সংখ্যা ৯৩.৮৮ লক্ষ, সুস্থতার হার ৯৫%
নতুন দিল্লি, ১৪ই ডিসেম্বর, ২০২০
ভারতে সংক্রমিত চিকিৎসাধীনের সংখ্যা ৩ ৫২,৫৮৯ জন। মোট সংক্রমিতর মধ্যে চিকিৎসাধীনের সংখ্যা কমে দাঁড়িয়েছে ৩.৫৭%। ১৪৯ দিনের মধ্যে যা সর্বনিম্ন। ১৮ই জুলাই সংক্রমিত সংখ্যা ছিল ৩,৫৮,৬৯২।
নতুন করে সংক্রমিতদের থেকে কোভিডমুক্ত হওয়ার সংখ্যা বেশি হওয়ায় চিকিৎসাধীন সংক্রমিত সংখ্যা ক্রমশ কমছে। গত ২৪ ঘণ্টায় মোট চিকিৎসাধীনের সংখ্যা কমেছে ৩,৯৬০।
নতুন করে গত 2৪ ঘন্টায় 2৭ হাজার ৭১ জন সংক্রমিত হয়েছেন। অন্যদিকে এই সময়ে ৩০,৬৯৫ জন সুস্থ হয়ে উঠেছেন। গত ১৭ দিন ধরে সুস্থ হয়ে ওঠার সংখ্যা, নতুন করে সংক্রমিতের থেকে বেশি।
দেশে এই মুহূর্তে সুস্থ হয়ে উঠেছেন মোট ৯৩,৮৮,১৫৯। সুস্থতার হার ৯৪.৯৮ শতাংশ। এর ফলে চিকিৎসাধীন সংক্রমিতর থেকে সুস্থ হয়ে ওঠার সংখ্যার পার্থক্য বেড়ে হয়েছে ৯0 লক্ষ ৩৫ হাজার ৫৭৩। দশটি কেন্দ্রশাসিত অঞ্চল এবং রাজ্যে মোট সুস্থ হয়ে ওঠাদের মধ্যে ৭৫.৫৮% মানুষ বাস করেন। কেরালায় সবথেকে বেশি একদিনের সুস্থ হয়েছেন ৫২৫৮ জন, মহারাষ্ট্রের এই সংখ্যা ৩০৮৩ জন পশ্চিমবঙ্গে ২৯৯৪ জন।
নতুন সংক্রমিতদের মধ্যে ৭৫.৮২ শতাংশ ১0 টি রাজ্য ও কেন্দ্রশাসিত অঞ্চলে বসবাস করেন।
কেরালায় একদিনে ৪৬৯৮ জন, মহারাষ্ট্রে ৩৭১৭ জন এবং পশ্চিমবঙ্গে ২৫৮০ জন সংক্রমিত হয়েছেন।
গত ২৪ ঘণ্টায় ৩৩৬ জন কোভিড সংক্রমণে মারা গেল প্রাণ হারিয়েছেন। এর মধ্যে ১0টি রাজ্য ও কেন্দ্রশাসিত অঞ্চল থেকে মৃত্যুর খবর পাওয়া গেছে ৭৯ দশমিক ৪৬ শতাংশ। মহারাষ্ট্রে ৭0 জন পশ্চিমবঙ্গে ৪৭ জন এবং নতুন দিল্লিতে ৩৩ জন যথাক্রমে মারা গেছেন।
সংস্কৃতিমন্ত্রক
২০২৩-এর বন্দে ভারতম নৃত্য উৎসবে অংশগ্রহণকারী ৯৮০ জন নৃত্যশিল্পীর থেকে বাছাই করা ৫০০ জন, সাধারণতন্ত্র দিবসের সাংস্কৃতিক অনুষ্ঠানে ‘নারী শক্তি’ শীর্ষক আয়োজনে অংশগ্রহণ করবেন
নয়াদিল্লি, ২০ ডিসেম্বর, ২০২২
নতুন দিল্লির জওহরলাল নেহরু স্টেডিয়ামে ১৯ ও ২০ ডিসেম্বর দু-দিন ব্যাপী বন্দে ভারতম নৃত্য উৎসব ২০২৩-এর জাতীয় স্তরে প্রতিযোগিতা বা গ্যান্ড ফিনালে অনুষ্ঠিত হচ্ছে। কেন্দ্রীয় সংস্কৃতি মন্ত্রক আয়োজিত এই প্রতিযোগিতায় ৯৮০ জন নৃত্যশিল্পী অংশগ্রহণ করেছেন। লোকসভার অধ্যক্ষ শ্রী ওম বিড়লা, কেন্দ্রীয় সংস্কৃতি, পর্যটন এবং উত্তর-পূর্বাঞ্চল বিষয়ক মন্ত্রী শ্রী জি কে রেড্ডি, দুই সংস্কৃতি প্রতিমন্ত্রী শ্রী অর্জুনরাম মেঘওয়াল ও শ্রীমতী মীনাক্ষী লেখী এবং প্রতিরক্ষা প্রতিমন্ত্রী শ্রী অজয় ভাট মূল পর্বের অনুষ্ঠানে উপস্থিত থাকবেন।
২০২৩-এর সাধারণতন্ত্র দিবস উদযাপনের অঙ্গ হিসেবে কেন্দ্রীয় সংস্কৃতি মন্ত্রক এবং প্রতিরক্ষা মন্ত্রক বন্দে ভারতম নৃত্য উৎসব ২০২৩-এর আয়োজন করেছে। তিনটি পর্যায়ে এই নৃত্য প্রতিযোগিতা অনুষ্ঠিত হচ্ছে। রাজ্যস্তরের সফল প্রতিযোগিরা আঞ্চলিক স্তরে নৃত্যকলা প্রদর্শন করেছেন। সেখান থেকে বাছাই করা ৯৮০ জন মূল পর্বের নৃত্য প্রতিযোগিতায় অংশ নিয়েছেন। ১৭-৩০ বছর বয়সী নৃত্য শিল্পীরা আদিবাসী/পল্লী, ক্ল্যাসিক্যাল এবং ফিউশন/সমসাময়িক নৃত্য বিভাগে তাঁদের নৃত্য প্রদর্শন করছেন। ৭টি আঞ্চলিক সাংস্কৃতিক কেন্দ্রে ১৭ নভেম্বর ১০ ডিসেম্বর পর্যন্ত রাজ্য ও আঞ্চলিক স্তরের প্রতিযোগিতাগুলি অনুষ্ঠিত হয়েছে।
মূল পর্বের অংশগ্রহণকারী নৃত্য শিল্পীদের থেকে ৫০০ জনকে নির্বাচিত করা হবে। এরা ২০২৩-এর সাধারণতন্ত্র দিবসের সাংস্কৃতিক অনুষ্ঠানে ‘নারীশক্তি’ শীর্ষক আয়োজন নৃত্য পরিবেশন করবেন। প্রস্তাবিত এই সাংস্কৃতিক অনুষ্ঠানটি বাস্তবায়নের জন্য বিশিষ্ট নৃত্য পরিচালক, গীতিকার, লেখক ও সৃজনশীল ব্যক্তিত্বরা উদ্যোগী হয়েছেন।
PG/CB/NS
(Visitor Counter : 79
সারওরসায়নমন্ত্রক
সরকার কোভিড-১৯এর প্রয়োজনীয় প্রতিটি ওষুধ সরবরাহের ওপর নজর রাখছে
নতুন দিল্লি, ১৯ মে, ২০২১
কেন্দ্রীয় প্রতি মন্ত্রী শ্রী মনসুখ মান্ডভিয়া আজ আশ্বাস দিয়ে জানিয়েছেন, সরকার কোভিড-১৯এর প্রয়োজনীয় প্রতিটি ওষুধ সরবরাহের ওপর নজর রাখছে। কোভিড-১৯ মোকাবিলায় ব্যবহৃত সমস্ত ওষুধের উৎপাদন এখন বৃদ্ধি পেয়েছে এবং আমদানিও বেড়েছে। ওষুধের সরবরাহ শৃঙ্খল ব্যবস্থাপনা, চাহিদা এবং সাশ্রয়ী মূল্যে ওষুধ যোগানো- এই ত্রিমুখী কৌশল বাস্তবায়নের মাধ্যমে কোভিড-১৯ মোকাবিলায় প্রয়োজনীয় প্রতিটি ওষুধের উপস্থিতির বিষয় পর্যবেক্ষণ করা হচ্ছে।
সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন  এবং ন্যাশনাল ফার্মাসিটিউক্যাল প্রাইসিং অথরিটি  উভয়ে ওষুধের উৎপাদন বৃদ্ধি,ওষুধের বর্তমান মজুতের বিষয়ে তথ্য সংগ্রহ, এখন এবং ভবিষ্যতে সম্ভাব্য উৎপাদন ক্ষমতার বিষয়ে ওষুধ প্রস্তুতকারকদের সঙ্গে যোগাযোগ বজায় রেখেছে।
মাত্র ২৫ দিনেই রেমডেসিভির উৎপাদন কেন্দ্রের সংখ্যা ২০ থেকে বাড়িয়ে ৬০ করা হয়েছে। এর ফলে রেমডেসিভির উৎপাদন ১০ গুণ বৃদ্ধি পেয়েছে। চলতি বছরের এপ্রিলে যেখানে প্রতি মাসে ১০ লক্ষ ভয়েল রেমডেসিভির উৎপাদন হতো, মে মাসে তা বৃদ্ধি পেয়ে ১ কোটি হয়েছে। দেশে টোকিলিজুমব ইনজেকশন-এর উপস্থিতি সহজলভ্য করে তুলতে অন্য সময়ের তুলনায় এখন আমদানি ২০ গুণ বৃদ্ধি পেয়েছে। ডেক্সামেথেসোন ইনজেকশন উৎপাদন দু-গুণ বৃদ্ধি পেয়েছে। একই সঙ্গে ০.৫ এমজি ডেক্সামেথেসোন ট্যাবলেট উৎপাদন প্রতি মাসে ৬ থেকে ৮ গুণ বেড়েছে। এনোক্সাপারিন ইনজেকশন উৎপাদন এক মাসেরও কম সময়ে চার গুণ বৃদ্ধি পেয়েছে। মিথাইল প্রেডনিসলন ইনজেশকশন উৎপাদন এক মাসে তিন গুণ বৃদ্ধি পেয়েছে। ১২ এমজি ইভেরমেসটিন ট্যাবলেট উৎপাদন পাঁচ গুণ বৃদ্ধি পেয়েছে। অ্যামফোটেরিসিন বি ইনজেকশন উৎপাদন এক মাসে তিন গুণ বৃদ্ধি পেয়েছে। এখন দেশে এই ইনজেশনের ৬.৮০ লক্ষ ভয়েল রয়েছে।
CG/SS/SKD/
(
প্রধানমন্ত্রীরদপ্তর
এ মাসের ১৭ ও ১৮ তারিখে গুজরাট সফরে যাচ্ছেন প্রধানমন্ত্রী
ভদোদরায় গুজরাট গৌরব অভিযানে অংশগ্রহণ করবেন তিনি
২১ হাজার কোটি টাকার উন্নয়ন প্রকল্পের শিলান্যাসও রয়েছে প্রধানমন্ত্রীর সফরসূচিতে
প্রধানমন্ত্রী আবাস যোজনার আওতায় ১ লক্ষ ৪০ হাজার বাসস্থানের উদ্বোধন ও শিলান্যাস করবেন প্রধানমন্ত্রী
১৬ হাজার কোটি টাকারও বেশি ব্যয়ে রেল সংযোগ আরও জোরদার করে তোলার কাজে গুরুত্ব দেওয়া হচ্ছে
সাধারণ মানুষের জীবনধারণকে সহজতর করে তুলতে বিভিন্ন উন্নয়ন প্রকল্প রূপায়িত হতে চলেছে
গুজরাটের মা ও শিশুদের স্বাস্থ্য রক্ষার ওপর বিশেষ জোর দেওয়া হচ্ছে
পাওগড় হিল-এ পুনর্নির্মিত শ্রী কালিকা মাতা মন্দিরের উদ্বোধন করবেন প্রধানমন্ত্রী
নয়াদিল্লি, ১৬ জুন, ২০২২
ভদোদরায় গুজরাট গৌরব অভিযানে অংশগ্রহণ করতে এ মাসের ১৭ ও ১৮ তারিখে গুজরাট সফর করবেন প্রধানমন্ত্রী। ১৮ জুন সকালে পাওগড় হিল-এ শ্রী কালিকা মাতা মন্দিরের শিলান্যাসও করবেন তিনি। পরে, গুজরাট গৌরব অভিযানে অংশগ্রহণের মাধ্যমে ২১ হাজার কোটি টাকারও বেশি ব্যয়ে বিভিন্ন উন্নয়ন প্রকল্পের উদ্বোধন ও শিলান্যাস করবেন প্রধানমন্ত্রী। গুজরাট গৌরব অভিযানে উপস্থিত থাকবেন বিভিন্ন সরকারি প্রকল্পের সুফল গ্রহীতারা। ১৬ হাজার কোটি টাকারও বেশি ব্যয়ের বিভিন্ন রেল প্রকল্পের শিলান্যাস করবেন শ্রী নরেন্দ্র মোদী। প্রকল্পগুলি রূপায়িত হলে সংশ্লিষ্ট অঞ্চলের কৃষি ও শিল্পক্ষেত্রের উন্নয়নের সঙ্গে সঙ্গে রাজ্যের সার্বিক বিকাশ ত্বরান্বিত হবে বলে আশা করা হচ্ছে। রেল সংযোগ এবং যাত্রী স্বাচ্ছন্দ্যের প্রসার এই প্রকল্প রূপায়ণের অন্যতম লক্ষ্য ও উদ্দেশ্য।
প্রধানমন্ত্রী আবাস যোজনার আওতায় মোট ১ লক্ষ ৩৮ হাজার বাসস্থান প্রধানমন্ত্রীর নামে উৎসর্গ করা হবে। গুজরাটের দাভৈ-এর কুন্ডেলায় গুজরাট কেন্দ্রীয় বিশ্ববিদ্যালয়ের শিলান্যাসও করবেন প্রধানমন্ত্রী। বিশ্ববিদ্যালয়টির অবস্থান ভদোদরার মাত্র ২০ কিলোমিটার দূরত্বে। এটি গড়ে তুলতে ব্যয় হবে আনুমানিক ৪২৫ কোটি টাকা।
পাওগড় হিল-এ পুনর্নির্মিত শ্রী কালিকা মাতা মন্দিরের দ্বারোদ্ঘাটন করবেন প্রধানমন্ত্রী। এটি হল এই অঞ্চলের প্রাচীনতম একটি মন্দির যা দর্শন করতে দূরদুরান্ত থেকে পূণ্যার্থীরা সমবেত হন। মন্দিরটির সংস্কার প্রকল্পের কাজ সম্পূর্ণ হয়েছে দুটি পর্যায়ে।
PG/SKD/DM/
(
প্রধানমন্ত্রীরদপ্তর
ভারতের জি-২০ সভাপতিত্ব এবং মানব-কেন্দ্রিক বিশ্বায়নের দৃষ্টিভঙ্গী সম্পর্কে তাঁর চিন্তাভাবনা লিপিবদ্ধ করেছেন প্রধানমন্ত্রী
নয়াদিল্লি, ০৭ সেপ্টেম্বর, ২০২৩
ভারতের জি-২০ সভাপতিত্ব, মানব-কেন্দ্রিক বিশ্বায়নের দৃষ্টিভঙ্গী এবং মানবসভ্যতার অগ্রগতিকে এগিয়ে নিয়ে যাওয়ার লক্ষ্যে সম্মিলিত চেতনা সুনিশ্চিত করার বিষয়ে প্রধানমন্ত্রী শ্রী নরেন্দ্র মোদী একটি উত্তর-সম্পাদকীয়ের মাধ্যমে তাঁর মতামত প্রকাশ করেছেন।
এক্স বার্তায় প্রধানমন্ত্রী বলেছেন, “দিল্লিতে যখন জি-২০ শীর্ষ সম্মেলন শুরু হয়েছে, তখন ভারতের জি-২০ সভাপতিত্ব এবং মানব-কেন্দ্রিক বিশ্বায়নকে এগিয়ে নিয়ে যাওয়ার জন্য ও মানবসভ্যতার অগ্রগতির লক্ষ্যে সম্মিলিত চেতনা সুনিশ্চিত করতে আমরা কিভাবে কাজ করেছি, সে বিষয়ে একটি উত্তর-সম্পাদকীয় লিখেছি”।
AC/SD/SB
(